
Резюме. Статията е посветена на възникването и политическото развитие 
на Стара Велика България, управлявана от кан Кубрат (VII в.). Ще бъдат прив¬ 
лечени всички налични извори, както и по-голямата част от съществуващата 
литература по въпроса. 

В началото на VII в. в Западния Тюркски каганат каганската власт 
отслабнала значително и във вътрешнополитически план се образували 
две големи фракции или племенни съюзи, включващи по пет племена, 
които влизат в противоборство за властта над Каганата. Едната фракция 
била Дулу, която заемала областта на Седморечието и Западна Джунга- 
рия, а другата - Нушиби, се намирала в Западен Тян-Шан. След 604 г., 
при смъртта на каган Кара Чурин, на власт бил качен малолетният му 
внук, който попаднал под влиянието на фракцията Дулу. От тази година 
нататък се поставя началото на политическата нестабилност в Западния 
Тюркски каганат, който след серия от кървави вътрешни междуособи¬ 
ци между двете фракции на практика се разпаднал. Установяването на 
власт на претендента на Нушиби през 612 г., превратът на водача на Дулу 
- Моходу-Хеу (Кюйлюг Сибир хан), през 630 година и смъртта му на 
следващата година, след като на страната на Нушиби застанали и пове- 
чето от същинските тюрки 15 , според много от изследваните са свързани 
пряко с историята на зараждането на Стара Велика България и възхода 
на уногондурите при Кубрат. Но някои податки в изворите намесват в 
политическата ситуация на Прикавказието и Северното Причерноморие 
и аварския фактор. В „Бревиарий“ на патриарх Никифор се споменава 
следното: „По същото време господарят на уногондурите, Кубрат, пле¬ 
менник на Органа, въстанал срещу хагана на аварите. Той се отнесъл 
много зле с войската, която била оставена от него, и я изгонил от своята 
земя. Отправил пратеници при Ираклий и сключил с него мир, който те 

запазили до края на живота си, защото той му изпратил подаръци и го 
почел с достойнството патриций“ 2) . За да можем да се ориентираме в раз¬ 
нопосочната информация на изворите, нека погледнем в по-широка перс¬ 
пектива политическите процеси в района на Прикавказието, Северното 
Причерноморие, както и сложните взаимоотношения между сасанидски 
Иран, Византия, Западния Тюркски каганат и Аварския каганат през 
20-те и 30-те години на VII в. 

През 626 г., докато основните персийски сили обсаждали Константи¬ 
нопол от азиатския бряг, а авари, славяни, прабългари и гепиди - от евро¬ 
пейския, византийският император Ираклий действал в Лазика, опитвайки 
се да намери подкрепа сред местните племена, за да удари в тила пер¬ 
сийските войски. Аланите, грузинците и арменците по-това време са при¬ 
ели персийската власт, за да опазят земите си от опустошения. Съюзът на 
Ираклий е лазите и абазгите се оказва крехък и непостоянен. В тази ситу¬ 
ация императорът се оказва без съюзници в Прикавказкия регион. Неочак¬ 
вано обаче в този критичен момент Ираклий получава помощ от тюрките, 
чийто каган Тун Джабгу хан изпраща войски, които заедно е хазарското 
опълчение атакуват и превземат укрепленията на Дербент, опустошават 
Иберия и обсаждат Тифлис (днешен Тбилиси). Там войските им се срещат 
е тези на Ираклий. След двумесечна безуспешна обсада тюрко-хазарската 
войска се оттегля. През 627 г. Ираклий сваля обсадата на града и е войс¬ 
ките си потегля на юг, където разбива остатъците на персийската армия в 
Месопотамия и обсажда столицата им Ктезифон. През 628 г. е сключено 
примирие, но то е само между перси и византийци. Тюркският каган из¬ 
праща отново армията си срещу Иберия, обсажда отново Тифлис и градът 
този път е превзет и напълно опустошен. След това се оттегля и оставя 
кавказките дела в ръцете на сина си, който през 629 г. превзема земята на 
аланите, а Армения е опустошена през 630 г. 3) Според мнението на повече- 
то изследвачи в тези събития определяща роля имат както тюрките, така и 
хазарите, които изглежда имат вече важно значение в района на Прикавка¬ 
зието. Но според късните съчинения на патриарх Никифор и Теофан Изпо¬ 
ведник (IX в.) в района на Приазовието и река Кубан на преден план изляз¬ 
ла нова сила в региона - държавата на уногундурите - българи и котраги, 
Стара Велика България 4 '. Политическата и етническа ситуация в региона 
на Прикавказието и Северното Причерноморие през първата половина на 
VII в., осветлена твърде откъслечно от изворите, поражда редица въпроси, 
които в по-голямата си част са все още дискусионни. 

- Кой е този хунски владетел, който се покръстил в Константинопол около 
619 г., и може ли той да се отъждестви е Органа или Кубрат? 

- Могат ли да се отъждествят Гостун от „Именник на българските ханове“ 
и Органа от съчинението на патриарх Никифор? 

- Коректно ли е отъждествяването на водача на тюркската фракция Дулу - 
Моходу-Хеу (Кюйлюг Сибир хан), с Органа? 

- Кога се поставя началото на държавата, оглавена от Кубрат, и мястото й 
между Аварския каганат и Западния Тюркски каганат? 

- Котрагите и отъждествяването им е кутригурите? 

В „Бревиарий“ на патриарх Никифор се съдържа едно интересно сви¬ 
детелство за покръстването на някакъв хунски владетел и велможите му 
в Константинопол през 619 г. 5) , което не се приема еднозначно от изслед¬ 
ваните. Според Васил Златарски (1866 - 1935) това известие се отнася 
за Кубрат, сравнявайки го е известието на Йоан Никиуски (VII в.) 6) . На 
подобно мнение е и Васил Гюзелев 71 . Юлиан Кулаковский (1855 - 1919) 
свързва този неназован хунски владетел е вуйчото на Кубрат - Органа, 
към неговото мнение се присъединява и Петър Петров 8) . Михаил Арта- 
монов (1898 - 1972) не приема отъждествяването е Кубрат или Органа, 
но го свързва по принцип е прабългарите, като смята, че има връзка на 
това известие с по-късните, които споменават за епископия Оногурия 91 . 
Веселин Бешевлиев (1900 - 1992) също отхвърля хипотезата на В. Зла¬ 
тарски, приближавайки се до мнението на М. Артамонов, приемайки, че 
това известие на византийския хронист намира обяснение с по-късните 
известия за епископиите Оногурия и Хуни, споменати в един епархийски 
списък от VIII в., но с тази разлика, че той не отъждествява уногундури¬ 
те е оногурите. Според него е много вероятно това известие да се отнася 
за вуйчото на Кубрат - Органа 10) . Александър Бурмов(1911 - 1965) смята 
хуни и българи за различни етноси във византийските хроники и затова 
не приема отъждествяването на този вожд е Кубрат - владетел на уногун¬ 
дурите - българи и котраги И) . Рашо Рашев (1943 - 2008) приема, че това 
сведение се отнася най-общо за прабългарите, без да се наема да пре¬ 
цизира дали става въпрос за Органа, или за Кубрат 121 . Подобно мнение 
застъпва и Христо Димитров, като смята идентичността на този хунски 
владетел е Органа за по-вероятна хипотеза 131 . Живко Войников напосле¬ 
дък също приема, че този хунски владетел е Кубрат 141 . Георги Атанасов 
продължи твърдението, че този хунски вожд е Органа, като го свърза и е 
един пръстен, открит край Малая Перешчепина, където уж се чете Орга¬ 
на 151 . Но остава въпросът, ако този владетел е действително Органа или 
Кубрат, защо не му е споменато името, след като и двете личности са до¬ 
бре познати на патриарх Никифор, както ясно се разбира от по-късните 
известия в историята му. 

Друг въпрос, който буди дискусии, е свързан е личността на Органа, 
спомената в историята на патриарх Никифор 161 , и тъждествеността му е 
наместника, споменат в „Именник на българските ханове“ - Гостун 171 , 
управлявал преди Курт (Кубрат) 181 . В тази връзка, ще намесим и водача 

на племенния съюз Дулу - Моходу-Хеу (Кюйлюг Сибир хан), за когото 
споменахме вече. Датировката на събитията, свързани е управлението на 
наместника Гостун и Курт (Кубрат) от „Именник на българските ханове“, 
първите български управници след легендарните епохи Авитохол и Ир- 
ник, се свързва е мнението на Омелян Прицак (1919 - 2006), който, пра¬ 
вейки анализ на цикловите календарни години от този източник, приема 
за отправна точка смъртта на хунския вожд Атила (453 г.), идентифици¬ 
ран в случая като Авитохол, към която, като се прибави 150-годишният 
период на управлението на Ирник, за начална дата на наместничеството 
на Гостун се получава 603 г. Като се прибави към нея двегодишното му 
наместничество, за начална дата на управлението на Курт (Кубрат) изли¬ 
за годината 605. Това мнение се приема от повечето съвременни изслед¬ 
вани 150 . В същото време, в разказа на цариградския патриарх Никифор 
(806 - 815) за изгонването на аварите от Кубрат 201 се споменава, че той бил 
племенник на Органа - явно, личност добре известна на византийците 211 . 
Към това, като се прибавят и сведенията от хрониката на Йоан Никиуски 
за покръстването на С)ие1:гас1е8 - племенник на Киетака, който прекарал 
детството сн в Константинопол и бил близък приятел и съюзник на им¬ 
ператор Ираклий, потвърждаващо се и от патриарх Никифор, заедно е 
личността на Гостун, спомената като наместник преди Курт (Кубрат) в 
„Именник на българските ханове“, и като се съпоставят данните от трите 
източника, излиза, че трите двойки от изворите (Органа и Кубрат; Гостун 
и Курт; Киегпака н Оиеггадез) представляват различни транскрипции на 
имената на едни и същи личности 221 . Макар това мнение да среща кри¬ 
тика от множество изследвани 231 , напоследък то се приема от други за 
напълно вероятно 241 . Въпреки това тъждествеността на Гостун и Органа 
все още не е доказана убедително, което пък връща в обращение старата 
теза за аварския фактор 251 . 

Каква е хронологията и политическата история на държавата, образу¬ 
вана от Кубрат? Въпросът за хронологията е сложен, защото разполагаме 
само е някои податки в източниците, които не дават достатъчно инфор¬ 
мация, за да се състави пълна и задоволителна хронология на историята 
на Стара Велика България и управлението на Кубрат. От данните на Йоан 
Никиуски и патриарх Никифор се разбира, че Кубрат прекарал детството 
си в Константинопол, където бил покръстен, а по-късно получил и тит¬ 
лата патриций 261 . Както и че били установени съюзни отношения между 
Кубрат и Ираклий 271 . В разказа на патриарх Никифор за изгонването на 
аварите се споменава, че Кубрат е владетел на уногундурите 281 . По-къс¬ 
но в хрониките на патриарх Никифор и Теофан Изповедник, когато вече 
е образувана държавата му, той е титулуван владетел на уногундурите 
- българи и котраги 291 . Основите на държавата се поставят най-общо в 

началото на 30-те години на VII век 30) . Но споменатото изгонване на ава¬ 
рите все още буди дискусии по-много въпроси, най-вече под чия власт 
се намирали прабългарите, преди Кубрат да извоюва независимостта им 
- под властта на Аварския каганат или на Западния Тюркски каганат. От 
източниците е ясно, че Прикавказието попада под властта на тюрките 
между 60-те и 70-те години на VI век. По-късната акция на хазари и тюр- 
ки в помощ на Ираклий потвърждава, че властта им се е запазила в този 
ареал, въпреки че има мнения, които говорят за независими хазари по 
това време, но това е малко вероятно и не се приема. Интересно е да се 
спомене, че и фракцията Дулу, чийто лидер Моходу-Хеу (Кюйлюг Сибир 
хан), извършил преврат през 630 г., взимайки властта в ръцете си, твърде 
много прилича на династията Дуло, упомената, като българска в „Имен¬ 
ник на българските ханове“ 31) . Освен това в дейността на този тюркски 
княз, описан от китайските източници, се споменава, че той около 630 го¬ 
дина „отделил от държавата (Западния Тюркски каганат) малко ханство, 
а себе си обявил за върховен хан“ 32) . При избухналата гражданска война в 
Западния Тюркски каганат в периода 630 - 631 г. според Артамонов и Лев 
Гумильов (1912 - 1992) западните области под тяхна власт се отцепили, 
като от ситуацията се възползвал и Кубрат 33) . В тази връзка, се правят и 
аналогии между Органа и Моходу-Хеу (Кюйлюг Сибир хан) 34) . Но при 
тази интерпретация на събитията как може да се тълкува тогава извести¬ 
ето на патриарх Никифор за изгонването на аварите? Мненията по въп¬ 
роса са разнопосочни и могат да се класифицират по следния начин: 

- хипотеза, която приема, че Кубрат се разбунтувал действително срещу 
аварите, както описва събитията патриарх Никифор 35) ; 

- хипотеза, която приема, че прабългарите се намирали под тюркска власт 
и едва след гражданската война в Западния Тюркски каганат 630-631 г. Куб¬ 
рат успял да извоюва независимостта на народа си 36) . 

В съвременните интерпретации се възприема до голяма степен като 
сигурен факт, че Западният Тюркски каганат е доминирал в региона на 
север от Кавказ до река Дон от 60-те или 70-те години на VI в. до събити¬ 
ята от 630 - 631 г. Вътрешните междуособици между двете политически 
групировки Дулу и Нушиби, които разделили, на практика, подчинените 
племена на два враждуващи лагера, според мненията на някои историци, 
градящи се до известна степен на косвени данни, предопределило и по- 
късната враждебност между хазари и прабългари за контрола на При- 
кавказките степи. В по-широк план, хазарите се явяват пряк наследник 
на Западния Тюркски каганат е всичките му традиции, и най-вече е уп¬ 
равляващия род Ашина, който след разгрома на Моходу-Хеу през 631 г. 
се качил на власт отново чрез подкрепата на Нушиби. При разгрома на 
западните тюрки от китайците през 657 г., заличил държавата им, управ- 

дяващият им род бяга при хазарите, чиято роля постепенно нараства в 
района на Прикавказието. В същото време, прабългарите били свързани 
е Дулу, чието падане от власт ги тласнало към сепаратизъм 37) . Но освен 
тези вътрешни процеси в Западния Тюркски каганат на преден план из¬ 
пъква и Оварският каганат и неговото влияние в тогавашните политичес¬ 
ки процеси. Сред войската на тюрките в Кавказките войни по времето на 
Ираклий се споменават хазарите, но не и прабългарите. Това кара Гуми- 
льов да смята, че прабългарите в началото на VII в., преди отцепването 
си от тюрките, са охранявали най-западната граница на Каганата точно 
от аварите 38) . От друга страна, сближението на Кубрат по-късно с визан¬ 
тийците според други учени е изключително е антиаварска насоченост и 
това се потвърждава и от сведенията на патриарх Никифор за изгонва¬ 
нето на аварите, чието тълкуване, както видяхме, е все още дискусионен 
въпрос, но чиято достоверност се приема от повечето учени 39) . Макар да 
не може е пълна сигурност да се посочи точната година на възникване 
на Стара Велика България, най-общо повечето изследвачи приемат, че в 
началото на 30-те години на VII в. тя вече е била факт. 

Последната информация, е която разполагаме за Стара Велика Бълга¬ 
рия, е свързана със смъртта на кан Кубрат и разпадането на обединението 
му, от което петимата му синове със своите орди поели по различен път. 
В коя година е настъпила смъртта на Кубрат, е въпрос, на който не може 
да се отговори еднозначно, тъй като сведенията в изворите са твърде мъг¬ 
ляви. Източниците споменават единствено, че той починал през управле¬ 
нието на „Константин, който умрял на Запад“, както предава нещата пат¬ 
риарх Никифор 40) , или „Константин, който управлява на Запад“, според 
Теофан Изповедник 41) . Благодарение на уточнението, че е управлявал и 
починал на Запад, този византийски император без съмнение се приема, 
че е Констанс II (641 - 668) - син на Константин III (февруари - май 641) 
и внук на Ираклий (610 - 641), който прекарал по-голямата част от ца¬ 
руването си в западните провинции на Византийската империя. Поради 
неясната информация на изворите и краят на управлението на Кубрат 
се поставя в целия този период според различните хипотези, градящи 
се както на тези сведения, така и на информацията от „Именник на бъл¬ 
гарските ханове“, според разнообразните начини на изчислението му 42) . 
Най-общо неговата смърт се датира между 663 - 668 г., макар че мнозина 
учени приемат 665 г., изведена от Омелян Прицак въз основа на неговите 
изчисления на „Именник на българските ханове“ 43) , но ако се приеме тази 
година, то тогава трудно би се обяснила появата на Алцеко в Италия през 
663 г., освен ако Кубрат не е починал по-рано или Алцеко не е тръгнал 
на похода си по-рано. След смъртта на Кубрат изворите са категорични, 
че Велика България се разпаднала под натиска на активизиралите се от 

изток хазари. Както стана ясно, ролята на хазарите в Прикавказкия ре¬ 
гион е значителна още от началото на VII в., когато започва и възходът 
на уногундурите. Двете общности се оформят като съперничещи си сили 
за контрола над степите на север от Кавказ след разпада на Западния 
Тюркски каганат 44) . В същата степен западната степна империя на авари¬ 
те е друг фактор, пряк конкурент на Велика България, която макар след 
разгрома при Константинопол през 626 г. и гражданската война вътре в 
Каганата през 628 - 631 г. да не представлява вече същата сила, запазва 
един вътрешен заряд, който й позволява да просъществува до началото 
на IX в. В същото време, освен хазарите в историята на Прикавказкия 
регион тогава изиграва значителна роля и арабското нашествие, което 
след поражението на византийската войска край Ярмук 636 г. бързо се 
разпростира до Кавказ и през 40-те и 50-те години на VII в. в арабски¬ 
те източници се споменава за два похода в областта Беленджер. Според 
Александър Гадло (1937 - 2002) тези походи са насочени срещу обеди¬ 
нението на Кубрат, което го отслабило и от ситуацията се възползвали 
хазарите 45 *. М. Артамонов, както и други автори, е на мнение, че тези 
походи са засегнали най-южните области под властта на хазарите, макар 
да се приема и от тях, че е много вероятно там да е имало и известно 
прабългарско население 46 *. Дали арабското нашествие в средата на VII в. 
засяга прабългарите или хазарите, е въпрос на дискусии, но тези първи 
опити на арабите да проникнат на север от Кавказ, са спрени. Основният 
фактор, довел до гибелта на държавата на Кубрат, са хазарите. Но пръс¬ 
кането в различни посоки на синовете на Кубрат повдига въпроса дали е 
нямало и вътрешни предпоставки това да се случи 47 *. 

Държавата на кан Кубрат не успява да удържи натиска на хазарите, но 
успява да изтласка аварите, намирайки своето място в номадските степи. 
В този случай слабостта на аварите и тюрките, както и разпръскването 
на прабългарската общност в различни посоки, спомага за оцеляването 
на българската държавност, чиято основа се свързва със Стара Велика 
България на Кубрат. 


1ЧОТЕ8/БЕЛЕЖКИ 

1. Гумильов, Л. (2007). Древните тюрки. Великият Тюркски каганат, е. 173 - 
185; 234-237; 244-246. 

2. Гръцки извори за българската история (по-нататък ГИБИ), 3, 1960, е. 294. 

3. В изворите се споменава за „турките от изток, наречени хазари“, вж. 
ГИБИ, 3, 1960, е. 259, или само за „хазари“ или „хуни“, вж. Арта¬ 
монов, М. (1962). История хазар, е. 145, което кара някои автори да 

смятат, че в този момент хазарите са вече независими или най-мал¬ 
кото тюркската власт над тях е номинална, но споменаването на „цар 
от севера“ и на Хаган, както и титлите Джабгу-хаган и Шад, които 
са типично тюркски, а по-късно стават и хазарски, след разпада на 
Западния Тюркски каганат, както и наличието на толкова тясна динас¬ 
тическа връзка между тюрки и хазари, а именно родът Ашина, кара 
повечето от изследвачите да приемат, че хазарите са все още тюркски 
васали и в случая трябва да се говори за тюрко-хазарско нападение. За 
тези дискусии вж. 2искегтап, С. (2007). ТЬе КЬагагз апс! ВугапНшп - 
ТЬе Шгз( епсоип(ег. ТЬе ШогШ ок 1Ье КЬагагз. Хеш РегзресНуез, ебйес! 
Ьу Р. ОоМеп, На§§а 1 Веп-8Ьатта1 апб А. Копа-Таз, рр. 403 - 417; 
Гумильов, Л. (2007). Древните тюрки. Великият Тюркски каганат, с. 
224 - 228; 8шог, Б. (1990). ТЬе Ез1аЬПзЬтеп( апс! сЬззоЬИюп ок(Ье Тигк 
етрпе. ТЬе СатЪпс1§е Шз1огу окЕаПу 1ппег Азт, есЬ(ес1 Ьу Бешз 81пог, 
рр. 308 - 309. 

4. За двата най-важни източника за Велика България - историите на пат¬ 
риарх Никифор и на Теофан Изповедник, е възприето в науката, че 
и двамата автори са се ползвали от един и същи източник, от който 
черпят информация за събитията в Прикавказието в първата половина 
на VII в. Информацията, която ни дава патриарх Никифор, е следна¬ 
та: „Трябва вече да се каже за произхода на така наречените хуни и 
българи и за тяхното устройство. Около Меотидското езеро, по река¬ 
та Куфис (Кубан), се намира старата така наречена Велика България 
(р лакаг каконцеур рвуакр Вонкуарга) и така наречените котраги, кои¬ 
то са също техни едноплеменници. Във времето на Константин, който 
умрял на Запад, някой си, на име Кобрат (КоРрато<;), господар на тези 
племена, когато умрял, оставил петима сина...“, вж. ГИБИ, 3, 1960, с. 
295. Теофан Изповедник дава следното описание: „Необходимо е да 
се каже и за миналото на уногундурите - българи и котраги. В Север¬ 
ните отвъдни части на Евксинското море, в т. нар. Меотидско езеро 
се влива огромна река, наречена Ател... От същото езеро до реката, 
наречена Куфис, гдето се лови българската риба ксистон, се нами¬ 
ра Старата Велика България (р лакта Вонкуарш есгпу р рвуакр) и 
т. нар. Котраги, които са също техни едноплеменници. През години¬ 
те на Константин, който управлявал на Запад, Кробат (КроРатон), 
господарят на казаната България и на котграгите, завършил животът 
си“, вж. ГИБИ, 3, 1960, с. 261. Названието Стара Велика България се 
тълкува по-различен начин. Стара (р лакаг/р лакага) се приема, че е 
наречена, защото е по-стара от новата държава на Аспарух, чиито съв¬ 
ременници са били патриарх Никифор и Теофан Изповедник. Думата 
реуакр обикновено се тълкува, като „велика, голяма“, вж. Златарски, В. 
(2007). История на Българската държава през Средните векове, 1 (1), 
с. 84 - 96. Но напоследък този термин, чийто латински еквивалент е 
та§па, се приема за означение на вторично колонизирана област от 

първоначалната, като се дават примери с Малополша на юг и по-късно 
колонизираната Великополша на север, Ма§па Оегташа, обхващаща 
земите на изток от Одра и колонизирани сравнително късно, Мало- 
Русия и Велико-Русия, Великобритания, Великоморавия и др., вж. 
Трубачев, О. (2002). Зтногенез и культура древнейших славян. Линг- 
вистические исследования, с. 115; 166; 261 - 266, което се приема от 
някои автори, но остава въпросът, ако тази теория е вярна, кои са били 
тези новоколонизирани земи, вж. Рашев, Р. (2005). Прабългарите през 
V - VII в., с. 55. В тази връзка, Вопа, I. (1983). ТЬе Раппошап Опо§иг8, 
КЬап Кгит апб (Ье РогтаНоп оГ (Ье Ви1§апап апб Нигщапап РоПВез. 
Ви1§апап Ш8(опса1 Кеу1е\у, 11(1), р. 74, приема, че е използван този 
термин за Велика България във връзка с по-късно възникналото нейно 
продължение - Дунавска България, чиято територия се явявала тази 
новоусвоена земя. 

5. Вж. ГИБИ, 3, 1960, с. 291 - „Изминало се известно време и господа¬ 
рят на хунския народ, заедно с първенците си и копиеносците дошъл 
във Византион и поискал от императора (Ираклий) да бъде посве¬ 
тен в християнството. Той го приел радостно и ромейските първен¬ 
ци осиновили чрез божественото кръщение хунските първенци. И на 
тъй посветените в божествените тайни той дал царски дарове и до¬ 
стойнства. Той почел този владетел с достойнството патриций и го 
изпратил приятелски в хунските селища“. В Лондонския препис на 
това съчинение се дава малко по-подробна информация: „По същото 
време и господарят на хунския народ дошъл във Византион и поис¬ 
кал от императора да приеме него и неговите придружители и да ги 
просветли чрез божественото кръщение. И Теодор, братът на импера¬ 
тора, го възприел от светата купел, и ромейските велможи [възприели 
от светата купел] хунските велможи, а също и съпругите на първите 
- жените на последните. И тъй кръстените били почетени с царски 
дарове и сан: той направил техния господар патриций и го изпратил 
в страната му“, вж. ГИБИ, 3, 1960, с. 291, бел. 1, също и в, Никифор 
патриарх Константинополски (1997). Кратка история след царуване¬ 
то на Маврикий, превод Веселин Иванов, с. 30. Златарски, В. (2007). 
История на Българската държава през Средните векове, 1 (1), с. 93 - 
94, превежда последния пасаж в минало време, като нещо, случило се 
преди описваните събития, по следния начин: „Тогава (императорът) 
обдари наставените в божественото учение с царски дарове и почести, 
понеже той беше почел тоя вожд с достойнството патриций, и благо¬ 
склонно ги изпращаше в хунските жилища“. 

6. Вж. Златарски, В. (1972). Нови известия за най-древния период на бъл¬ 
гарската история. Избрани произведения, 1, с. 19 - 31 - „..,()ие1гас1е8 
(Кубрат), началник на Мой(апе8 (хуните), братанец на Киегпака (Ор¬ 
гана). Този човек беше кръстен още в детството си и приет в недрата 
на християнството в Цариград и бе израсъл при императорския двор. 

Той завърза нечувана дружба с Херакли I, който беше го обсипал е 
благодеяния...“, също и Златарски, В. (2007). История на Българската 
държава през Средните векове, 1 (1), е. 93 - 95. Това известие на еги¬ 
петския епископ Йоан Никиуски се приема е недоверие от мнозина 
учени, тъй като е достигнало до нас в етиопски препис от XVII в., а 
хипотезата на Златарски за тъждествеността на С?ие1гас1е8 и Киегпака 
е Кубрат и Органа - за невярна, вж. Бешевлиев, В. (2008). Първобъл- 
гарите. История, бит и култура, е. 49; Бурмов, А. (1968). Въпроси из 
историята на прабългарите. Избрани произведения, 1, е. 71 - 72; Мин- 
газов, Ш. (2012). Кубрат - правитель Великой Болгарии, и Кетрадес 
- персонаж Йоанна Никиусского, е. 23 - 34. 

7. Гюзелев, В., Божилов, И. (1999). История на България, т. 1 - История на 
средновековна България VII - XIV в., е. 75 - 76. 

8. Петров, И. (1981). Образуване на българската държава, е. 120 - 123. 

9. Артамонов, М. (1962). История хазар, е. 157 - 159. 

10. Бешевлиев, В. (2008). Първобългарите. История, бит и култура, е. 
46 - 48, като смята, че известността на Органа във Византия, както 

ясно личи от пасажа „...господарят на уногундурите, Кубрат, племен¬ 
ник на Органа“, е свързана точно е този акт на покръстването му в 
Константинопол. 

11. Бурмов, А. (1968). Въпроси из историята на прабългарите. Избрани про¬ 
изведения, 1, е. 70 - 72. 

12. Рашев, Р. (2005). Прабългарите през V - VII в., е. 49 - 50. 

13. Димитров, X. (1983). Историческата действителност в „Именник на бъл¬ 
гарските ханове“. Сборник Преслав, 4, е. 243-244. 

14. Войников, Ж. (2009). Етногенеза и миграции в Евразия през древността и 
Ранното средновековие и мястото на древните българи в тях, е. 427. 

15. Атанасов, Г. (2015). Първостроителите на българската държавност, е. 
33 -39. 

16. Освен е тази си транскрипция името на тази личност е известно 
от Лондонския препис на „Бревиарий“ на патриарх Никифор и като 
Арагана. Известието в хрониката на Йоан Никиуски, споменаваща за 
С>ие1гас1е8 - племенник на Киегпака, идентифицирани като Кубрат и 
Органа според мнението на Златарски, В. (1972). Нови известия за 
най-древния период на българската история. Избрани произведения, 
1 , е. 19 - 31, е подкрепяно и досега от някои учени, вж. Гюзелев, В., 
Божилов, И. (1999). История на България, т. 1 - История на среднове¬ 
ковна България VII - XIV в., е. 75 - 76; Артамонов, М. (1962). История 
хазар, е. 161, се поставя под съмнение от други, вж. Бурмов, А. (1968). 
Въпроси из историята на прабългарите. Избрани произведения, 1, е. 
70-71; Бешевлиев, В. (2008). Първобългарите. История, бит и култу¬ 
ра, е. 48 - 49. 

17. Дуйчев, И. (1943). Из старата българска книжнина, 1, с. 2 - „Гостун, би¬ 
дейки наместник, [управлява ?] 2 години. Родът му (беше) Ерми...“. 

18. Дуйчев, И. (1943). Из старата българска книжнина, 1, с. 2 - „Курт управля¬ 
ва 60 години. Родът му (беше) Дуло...“. 

19. Москов, М. (1988). „Именник на българските ханове“. Ново тълкуване, с. 
176 - 208, където е цитирана значителна литература по въпроса, вж. също 
и Димитров, X. (1983). Историческата действителност в „Именник на бъл¬ 
гарските ханове“. Сборник Преслав, 4, с. 241 - 243. 

20. ГИБИ, 3, 1960, с. 294. 

21. Бешевлиев, В. (2008). Първобългарите. История, бит и култура, с. 46. 

22. Златарски, В. (2007). История на българската държава през Средните ве¬ 
кове, 1 (1), с. 84 - 96. 

23. Артамонов, М. (1962). История хазар, с. 161 - 164, където приема, че 
не е възможно Гостун от „Именник на българските ханове“ да е иден¬ 
тична личност с Органа от „Бревиарий“ на патриарх Никифор, защото 
приема, че според сведенията на Йоан Никиуски Кубрат е прекарал 
детството си в Константинопол, което означава, че вуйчо му Органа 
го е замествал в управлението на уногундурите, докато не е навършил 
пълнолетие, а Гостун от „Именник на българските ханове“ е споменат 
като наместник само две години и се явявал наместник на тюркския 
каган. Бурмов, А. (1968). Въпроси из историята на прабългарите. Из¬ 
брани произведения, 1, с. 70 - 71, смята, че тъй като в „Именника“ 
липсва споменаване на роднинска връзка между Гостун и Курт (Куб¬ 
рат), каквато виждаме при споменатите от патриарх Никифор Кубрат 
и Органа, е пресилено Гостун да се идентифицира с Органа. Същото 
приема и за съпоставката на С?ие(гас1е8 с Кубрат и Киегпака с Органа, 
като приема, че споменатият от Йоан Никиуски С)ие1гас1е8 е всъщност 
длъжностно лице във Византия, а не владетел на уногундурите - бъл¬ 
гари и котраги, какъвто е Кубрат. Според Бешевлиев, В. (2008). Пър¬ 
вобългарите. История, бит и култура, с. 84 - 85, Гостун не може да се 
отъждестви с Органа, защото приема, че българите преди Кубрат са 
били под властта на аварите, както съди от сведенията на патриарх 
Никифор, следователно Гостун се явява наместник на аварския каган, 
а не заместник на Кубрат. 

24. Димитров, X. (1983). Историческата действителност в „Именник на бъл¬ 
гарските ханове“. Сборник Преслав, 4, с. 244; Гюзелев, В., Божилов, И. 
(1999). История на България, т. 1 - История на средновековна България 
VII - XIV, с. 75 - 76, също и Рашев, Р. (2005). Прабългарите през V - VII 
в., с. 49, който приема, най-общо, че Гостун е първият исторически пра¬ 
български владетел след легендарните управления на Авитохол и Ирник. 

25. Павлов, И. (1997). Политическото наследство на Аварския хаганат и бъл¬ 
гарските владетели (IX - XI в.). Проблеми на прабългарската история и 
култура, 3, с. 55 - 56. 

26. ГИБИ, 3, 1960, с. 294; Златарски, В. (1972). Нови известия за най- 
древния период на българската история. Избрани произведения, 1, с. 
23 - 24; Гюзелев, В.; Божилов, И. (1999). История на България, т.1 - 
История на средновековна България VII - XIV в., с. 75 - 76, приемат 
въз основа известието на патриарх Никифор за покръстването на хун- 
ския вожд през 619 г., когото отъждествяват с Кубрат, заедно с това на 
Йоан Никиуски, че е имало две посещения на Кубрат във византийс¬ 
ката столица - едното по време на детството му през 619 г., както е 
по историята на египетския епископ, а другото около 635 г. или малко 
по-късно според сведенията на патриарх Никифор. 

27. ГИБИ, 3, 1960, с. 294 - „Отправил (Кубрат) пратеници при Ираклий 
и сключил с него мир, който те запазили до края на живота си“. В 
Лондонския препис на това съчинение същият пасаж е малко по-раз¬ 
личен: „Отправил пратеници (Кубрат) при Ираклий и сключил с него 
мир, който те щяха да пазят до края на неговия (Ираклий) живот“. Ако 
Лондонският препис е най-точен, то той се доближава твърде много 
и до сведенията на Йоан Никиуски, който описва как С)ие1гас1е8 бил 
заподозрян, че се е набъркал във вътрешните работи на Византия, под¬ 
помагайки малолетния син на Ираклий - Ираклеон, когато властта 
му била застрашена, вж. Златарски, В. (1972). Нови известия за най- 
древния период на българската история. Избрани произведения, 1, с. 
23 - 24. 

28. ГИБИ, 3, 1960, с. 294. 

29. ГИБИ, 3, 1960, с. 261; 295. 

30. Съобразно теориите за това под чия власт са се намирали прабълга¬ 
рите в началото на VII в., годините за основаването на Велика Бъл¬ 
гария се различават. Гражданската война в Западния Тюркски кага- 
нат 630 - 631 г. се приема за начало на българската държавност от 
тези автори, които приемат тюркската власт над прабългарите, вж. 
Гумильов, Л. (2007). Древните тюрки. Великият Тюркски каганат, с. 
234 - 236; Артамонов, М. (1962). История хазар, с. 160; Плетньова, С. 
(1980). Древните българи в Източна Европа. Известия на Българското 
историческо дружество, 33, с. 27. Известието на патриарх Никифор 
за изгонването на аварите, предхождано от описанието за арабското 
нападение над Антиохия и разгрома, който нанасят над византийска¬ 
та войска при Ярмук, се поставя в хронологическия диапазон между 
634 - 636 г., като за най-вероятна се смята 635 г., вж. Бешевлиев, В. 
(2008). Първобългарите. История, бит и култура, с. 45 - 46. 

31. Традиционната теза за хунския произход на този род, застъпена от 
Омелян Прицак, се оспорва от Димитров, X. (1983). Историческата 
действителност в „Именник на българските ханове“. Сборник Преслав, 
4, с. 243, смятайки, че родът Дуло, познат от „Именник на българските 
ханове“, произхожда от племенния съюз Дулу и се налага като управля- 

ващ род над прабългарите едва в рамките на Западния Тюркски каганат. 

32. Бичурин, Н. Я. (1950). Собрание сведений о народах, обитавших в Сред- 
ней Азии в древние времена, 1 (1), П-го отделения, е. 284. 

33. Гумильов, Л. (2007). Древните тюрки. Великият Тюркски каганат, с. 
184 - 185; 234 - 237; Артамонов, М (1962). История хазар, с. 160. 

34. Гумильов, Л. (2007). Древните тюрки. Великият Тюркски каганат, е. 235, 
бел. 1; Артамонов, М. (1962). История хазар, е. 161 - 162, които отъждес¬ 
твяват Органа и Моходе-Хеу - управител на западните области на Запад¬ 
ния Тюркски каганат, който през 630 г., като предводител на племенния 
съюз на Дулу, успял да вземе властта, но през 631 г. Нушиби вдигнали 
въстание е подкрепата на Китай, към което се присъединили и по-голямата 
част от тюрките, при което този владетел изгубил живота си. Божилов, И., 
Димитров, X. (1995). Рго(оЬи1§апса (Заметки по истории протобулгар до 
серединм IX в.). Ву2ап1тоЪи1§апса, IX, е. 27 - 28, отъждествяват Гостун - 
Органа - Моходу-Хеу. 

35. Бешевлиев, В. (2008). Първобългарите. История, бит и култура, с. 
45 - 50; 84, който приема, че аварската власт се запазила в Прикав- 
казието и след оттеглянето им на запад, като подкрепя и мнението 
на Рънсиман, С. (1993). История на Първото българско царство, с. 30 
- 31, че Гостун е аварски наместник. В „Именник на българските ха¬ 
нове“ се споменава, че Гостун е от рода Ерми, докато родът на Кубрат 
е Дуло. Според учените, които отъждествяват Гостун и Органа, разли¬ 
чието на родовете им се дължи на това, че Кубрат се падал племенник 
на Органа, но по женска линия, тоест сестрата на Органа била майка 
на Кубрат, вж. Артамонов, М. (1962). История хазар, с. 162. Привър¬ 
жениците на хипотезата, че аварите запазват властта си над прабълга¬ 
рите, свързват различието на родовете им е това, че Гостун бил пра¬ 
българин, но на аварска служба, както свидетелства и родът Ермиар, 
известен от прабългарски надписи от нашите земи, както и спомена¬ 
тият в Пасхалната хроника аварски военачалник Ермицис, вж. ГИБИ, 
3, 1960, с. 83; Златарски, В. (2007). История на Българската държава 
през Средните векове, 1 (1), с. 86, бел. 1. Венедиков, И. (1995). Пра¬ 
българите и християнството, е. 17-23, също приема, че въстанието на 
Кубрат е срещу аварите, като в основата на тези негови действия било 
византийското влияние. Въпросът се усложнява и от разночетенето на 
думата 1аоу, което може да се тълкува и като войска, и като народ, вж. 
Рашев, Р. (2005). Прабългарите през V - VII в., с. 51 - 52. Напоследък 
и Живко Войников се присъединява към това мнение, Войников, Ж. 
(2009). Етногенеза и миграции в Евразия през древността и Ранното 
средновековие и мястото на древните българи в тях, с. 427 - 428. 

36. Още Златарски, В. (2007). История на Българската държава, с. 
84 - 96, приема тезата, че прабългарите от 60-те или 70-те години на VI 
в. попадат под тюркска власт, макар че изтъква, че освобождението на 

Кубрат от тюрките е през 588 г., когато Тюркският каганат се разцепва 
на Източен и Западен, което не се приема от повечето изследвачи. Из¬ 
вестието на патриарх Никифор за изгонването на аварите от Кубрат спо¬ 
ред него трябва да се тълкува като присъединяване към територията на 
вече независимите прабългари на изток от река Дон на земите на котра- 
гите (кутригурите), намиращи се под властта на аварите. Гумильов, Л. 
(2007). Древните тюрки. Великият Тюркски каганат, с. 236 - 237, прие¬ 
ма, че кутригурите вдигнали въстание срещу аварите през 630 - 631 г., 
при което техните западни съплеменници са разгромени и бягат на за¬ 
пад в пределите на франките, където голяма част от тях са избити (исто¬ 
рията на Алциок), а източните, обитаващи Северното Причерноморие, 
влизат в състава на Стара Велика България, вж. също и Артамонов, М. 
(1962). История хазар, с. 160; Плетньова, С. (1980). Древните българи в 
Източна Европа. Известия на Българското историческо дружество, 33, с. 
27 - 28. Според Бурмов, А. (1968). Въпроси из историята на прабъл¬ 
гарите. Избрани произведения, 1, с. 72 - 73, тези авари, разбити от 
Кубрат, всъщност били отделна група, която останала да живее сред 
покорените кутригури, оказвайки се твърде далеч от центъра на Авар¬ 
ския каганат, но вероятно номинално под властта на аварския каган. 
Според Чичуров, И. (1980). Византийские исторические сочинения: 
„Хронография“ Феофана, „Бревиарий“ Никифора. Текстн, перевод, 
комментарий, с. 161; 175 - 176, бел. 65, е малко вероятно властта на 
аварите да се е простирала в териториите на Северното Причерномо¬ 
рие. Известието на патриарх Никифор той тълкува като аварско пра- 
теничество, което е било изгонено. Според Валтер Пол това известие 
на патриарх Никифор трябва да се обвърже със сведенията за българо- 
аварския конфликт вътре в Аварския каганат през 630 или 631 годи¬ 
на, като според него това известие е грешна интерпретация на извора, 
от който византийският хронист е черпил информация, вж. РоМ, ДУ. 
(1988). Бю А\уагеп. Еш 81еррепуо1к т М1Це1еигора 567 - 822, 8. 268 

- 274. Това мнение на Валтер Пол не се приема от Рашев, Р. (2005). 
Прабългарите през V - VII в., с. 52. Според Гюзелев, В., Божилов, И. 
(1999). История на България, т. 1 - История на средновековна България 
VII - XIV в., е. 76, бунтът на Кубрат не е срещу аварите, а срещу тюр¬ 
ките. Същото мнение изказва и Петров, И. (1981). Образуване на Бъл¬ 
гарската държава, с. 123 - 124. Базгю, О. (1955). ЕШбез АгсЬеою§1циез 
зиг ПпзФйе бе 1а зос1е1е без ауагз. Агс11ео1о§1а Нип§апса, 34, рр. 291 — 
292, приема, че след смъртта на аварския каган Баян Аварският каганат 
се разпаднал на Източен (Северното Причерноморие) и Западен (Пано- 
ния и Седмиградско). Според него Кубрат в съюз с Ираклий покорил 
Източния каганат. Ауепапиз, А. (1974). Бю А\уагеп ш Еигора, 8. 156 

- 157, се съмнява, че Кубрат въобще е покорил Северното Причерно¬ 
морие. Ковачевич също приема тезата на Дюла Лаело, вж. КовачевиЙ, I. 
(1977). Аварски каганат, с. 72 - 80. Христо Димитров свързва това све¬ 
дение на патриарх Никифор за изгонването на аварите с покоряването 

на Северното Причерноморие, тоест земите на кутригурите от Кубрат, 
вж. Димитров, X. (2011). България и номадите до началото на XI в., е. 
49 - 52, мнение, което поддържаме и ние. Същото мнение застъпва и 
Атанасов, Г. (2015). Първостроителите на българската държавност, е. 
51 - 54. Валтер Пол смята, че е покоряването на кутригурите от пра¬ 
българите по времето на Кубрат се получил втори прабългарски етно- 
генезис и кутригурите вече станали съставна част от прабългарския 
етнос, вж. РоЬ1, V/. (1990). УеНаиГзГогтеп бег е1Ьпо§епезе - а\уагеп ипб 
Ьи1§агеп. Турел бег Е(Ьло§епе5е ип1ег Ьезолбегег Вегиск81сЬ0§ип§ бег 
Вауегп I, 8. 118-119. 

37. Артамонов, М. (1962). История хазар, е. 17 - 171; Оо1беп, Р. (1990). ТЬе 
Реор1ез о!' (Ье Кшзтп ГогезГ Ьек. ТЬе СатЬпб§е Шз1огу о!' Еаг1у 1ппег Азт, 
ебкеб Ьу Бета 81пог, рр. 260 - 261; 264 - 265. 

38. Гумильов, Л. (2007). Древните тюрки. Великият Тюркски каганат, е. 185. 

39. Павлов, П. (1997). Политическото наследство на Аварския каганат и бъл¬ 
гарските владетели (IX - XI в.). Проблеми на прабългарската история и 
култура, 3, е. 55 - 56; Гадло, А. В. (1979). Зтническая история Северного 
Кавказа IV - X вв., е. 107 - 108. 

40. ГИБИ, 3, 1960, е. 295. 

41. ГИБИ, 3, 1960, е. 261. 

42. Златарски, В. (2007). История на Българската държава през Средните 
векове, 1 (1), е. 112, който приема 642 г.; Бурмов, А. (1968). Въпроси 
из историята на прабългарите. Избрани произведения, 1, е. 75, приема 
650 г. или малко по-рано от нея. На подобно мнение е и Ангелов, Д. 
(1981). Образуване на българската народност, е. 190 - 191 и Рашев, Р. 
(2005). Прабългарите през V - VII в., е. 61; Артамонов, М. (1962). Ис¬ 
тория хазар, е. 163, приема най-общо, че смъртта на Кубрат трябва да 
се постави след тази на Ираклий, без да се наема да даде точна дати- 
ровка; Божилов, И. (1979). Анонимът на Хазе. България и Византия на 
Долни Дунав в края на X в., е. 90, смята, че смъртта на Кубрат трябва 
да се постави в периода 663 - 668 г. 

43. Бешевлиев, В. (2008). Първобългарите. История, бит и култура, е. 52, 
бел. 44; Димитров, X. (1983). Историческата действителност в „Именник 
на българските ханове“. Сборник Преслав, 4, е. 245; Москов, М. (1988). 
Именник на българските ханове, е. 181 - 209; Гюзелев, В., Божилов, И. 
(1999). История на България, т. 1 - История на средновековна България 
VII-XIV в., е. 80; 84, бел. 26. 

44. Димитров, X. (1989). Болгария и хазарм в VII - VIII веках. Ви1§апап 
Ш81опса1 КеУ 1 е\у, 2, е. 47-53. 

45. Гадло, А. В. (1979). Зтническая история Северного Кавказа IV - X 
вв., е. 126, приема, че тези известия се отнасят за прабългарите на 
Кубрат, тъй като в един от преписите на арабската история на Ат-Таба- 

ри вместо оригиналното беленджер се споменава етнонимът Ъи1кЬег, 
свързан с българското етническо име. 

46. Артамонов, М. (1962). История хазар, с. 176 - 180. 

47. Византийските хронисти патриарх Никифор и Теофан Изповедник 
като основна причина за разпада на Стара Велика България предста¬ 
вят разцеплението между синовете на Кубрат, вж. ГИБИ, 3, 1960, с. 
261 - 262; 295. Съветът на Кубрат „да не се отделят един от друг и 
да живеят заедно, за да владеят те навсякъде и да не робуват на друг 
народ“, според Гюзелев, В., Божилов, И. (1999). История на България, 
т. 1 - История на средновековна България VII - XIV в., с. 24, се отнася 
за хазарите, чиято агресия започнала още по време на неговото упра¬ 
вление. От друга страна, други два извора като основна причина изтък¬ 
ват настъплението на хазарите. В географията на Ананий Ширакаци се 
споменава „Аспар-Хрук, синът на Худбаат, който побягна пред хазарите 
от Българските планини“, вж. Гюзелев, В., Петров, И. (1978). Христо¬ 
матия по история на България, 1, е. 78. В преписката на хазарския каган 
Йосиф IV е испанския евреин Хаздай Ибн-Шафрут се споменава, че ха¬ 
зарите прогонили народа В-н-н-т-р и завладели страната му, вж. Гюзе¬ 
лев, В. (1981). Средновековна България в светлината на нови извори, е. 
120 - 129; Димитров, М. (1980). Еврейско-хазарската преписка от X в., 
като извор за средновековната история на българите. Исторически пре¬ 
глед, 4, е. 103 - 116. Въз основа на това разминаване в изворите все още 
е спорен въпросът дали натискът на хазарите предизвиква разделението 
на синовете на Кубрат, или това разделение става по-рано, което довеж¬ 
да до завоюването на Велика България, Димитров, X. (1989). Болгария 
и хазарм в VII - VIII веках. Вн1§апап Шз1опса1 Кеую^у, 2, с. 50-51. 

